മോന്സണ് പറ്റിക്കാന് ശ്രമിച്ചെന്ന് മാംഗോ മെഡോസ് എംഡി കോട്ടയം പുരാവസ്തു തട്ടിപ്പ് കേസില് അറസ്റ്റിലായ മോന്സണ് മാവുങ്കല് പറ്റിക്കാന് ശ്രമിച്ചതായി കടുത്തുരുത്തി ആയാംകുടിയിലെ മാംഗോ മെഡോസ് പാര്ക്കിന്റെ എംഡി എന് കെ കുര്യന്. ബിസിനസില് പങ്കാളിയാകാന് താല്പര്യമുണ്ടെന്ന് പറഞ്ഞാണ് ഇയാള് സമീപിച്ചതെന്ന് കുര്യന് ഫേസ്ബുക്ക് പോസ്റ്റില് പറഞ്ഞു. പോസ്റ്റിന്റെ ചുരുക്കം: 2012ല് എറണാകുളത്തെ സുഹൃത്ത് വഴിയാണ് മോന്സണ് ബന്ധപ്പെട്ടത്. കാരവനില് സഞ്ചരിക്കുന്നയാളാണ് എന്നാണ് സുഹൃത്ത് പരിചയപ്പെടുത്തിയത്. സസ്യസംബന്ധമായ കാര്യങ്ങളില് വലിയ താല്പര്യമുള്ള ആളാണെന്നും കുര്യനോടൊപ്പം സഹകരിക്കുന്നത് അംഗീകാരമാണെന്നും ഇയാള് പറഞ്ഞുവത്രേ. ഭിക്ഷക്കാര്ക്ക് പോലും അഞ്ഞൂറിന്റെ നോട്ട് കൊടുക്കുന്നയാളാണെന്നും സുഹൃത്ത് പറഞ്ഞു. പിന്നീട് മോന്സണ്, മാംഗോ മെഡോസില് നേരിട്ടെത്തി പ്രോജക്ടുകള് കണ്ടു. സിനിമാ താരങ്ങളോടൊപ്പമുള്ള ചിത്രങ്ങള് കാണിച്ച് അദ്ദേഹത്തിന്റെ ഇന്വെസ്റ്റ്മെന്റുകളുടെ വലിപ്പം ബോധ്യപ്പെടുത്തി. പിന്നീട് ബന്ധപ്പെട്ട മോന്സണ്, മാംഗോ മെഡോസില് മുടക്കാനുള്ള ഫണ്ട് തല്ക്കാലം മുടങ്ങിക്കിടക്കുകയാണെന്നും, തടസ്സം നീക്കാന് എട്ടുലക്ഷം രൂപ ആവശ്യമുണ്ടെന്നും കുര്യനെ അറിയിച്ചു. ഫണ്ട് കിട്ടിയാലുടന് പണം തിരികെ നല്കാമെന്നും പറഞ്ഞു. മോന്സണെക്കുറിച്ച് അന്വേഷണം നടത്തിയതിനാല് പണം കൊടുത്തില്ല. 2019ല് മോന്സണ് വീണ്ടും ഫോണ് ചെയ്തെങ്കിലും തിരക്കുമൂലം എടുക്കാന് കഴിഞ്ഞില്ല. എറണാകുളത്തെ സുഹൃത്തിനെ മോന്സണ് മൂന്നുമാസം മുമ്ബ് ബന്ധപ്പെട്ട് കുര്യന് ചേട്ടനെ കാണാന് പോകണ മെന്ന് ആവശ്യപ്പെട്ടിരുന്നതായും അറിയാന് കഴിഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മാംഗോ മെഡോസില് നിക്ഷേപിക്കാമെന്ന് പറഞ്ഞ് മോന്സണ് സമീപിച്ചു വെളിപ്പെടുത്തലുമായി എന് കെ കുര്യന് പുരാവസ്തു തട്ടിപ്പില് സുധാകരന്റെ പങ്കും അന്വേഷണപരിധിയില് ചോദ്യം ചെയ്തേക്കും പുരാവസ്തു തട്ടിപ്പ് സംരക്ഷകന് കെ സുധാകരന് മോന്സന് മാവുങ്കലിനെ അറിയാം വീട്ടില് പോയിട്ടുണ്ട് : സുധാകരന്